**ZMLUVA O  DIELO**

**Zmluvné strany**

|  |  |
| --- | --- |
| **I.** | **Embraco Slovakia s.r.o.** |
| sídlo:  IČO:  DIČ:  IČ DPH:  zapísaná:  zastúpená:  vo veciach technických:  bankové spojenie: | Odorínska cesta 2, Spišská Nová Ves 052 01  35 734 132  2020269295  SK2020269295  Okresný súd Košice I, vložka číslo: 10327/V, oddiel Sro  Marcelo Borba, konateľ  Ing. Dušan Olejník, Process Specialist |
| ako objednávateľ na jednej strane (ďalej len „**Objednávateľ**” v príslušnom gramatickom tvare) | |

**a**

|  |  |
| --- | --- |
| **II.** |  |
| sídlo:  IČO:  DIČ:  IČ DPH:  zapísaná:  zastúpená:  bankové spojenie: |  |
| ako zhotoviteľ na strane druhej (ďalej len „**Zhotoviteľ**“ v príslušnom gramatickom tvare a spolu s Objednávateľom ďalej len „**Zmluvné strany**“ v príslušnom gramatickom tvare) | |

uzatvárajú v zmysle ust. § 536 a nasl. zákona č. 513/1991 Zb. Obchodný zákonník v znení neskorších právnych predpisov (ďalej len „**Obchodný zákonník**“ v príslušnom gramatickom tvare) túto

***zmluvu o dielo***

*(ďalej len „****Zmluva****“):*

**Článok I**

**Predmet Zmluvy**

1. Predmetom Zmluvy je na jednej strane záväzok Zhotoviteľa vykonať pre Objednávateľa na svoje náklady, nebezpečenstvo a v súlade s pokynmi Objednávateľa dielo –„Zváracia stanica periférneho zvaru NJ kompresorov“ v rozsahu Technickej špecifikácie, ktorá tvorí prílohu č. 1 Zmluvy a v rozsahu Ponuky Zhotoviteľa zo dňa ...................., ktorá ako príloha č. 2 k Zmluve tvorí jej neoddeliteľnú súčasť) a na strane druhej záväzok Objednávateľa prevziať riadne vykonané Dielo a zaplatiť cenu za Dielo, a to za podmienok ďalej v Zmluve uvedených.
2. Predmetom tejto zmluvy je dodávka diela - Zváracia stanica periférneho zvaru NJ kompresorov, ide o plne automatizované zváranie všetkých typov obalov kompresora s jeho vlastným riadením, kde voľbou modelu na ovládacom paneli sa zariadenie automaticky prestaví na požadovaný model splňajúc všetky požiadavky na kvalitu, produktivitu a bezpečnosť.v zmysle výzvy číslo OPVaI-MH/DP/2018/1.2.2-21 a súvisiacich súťažných podkladov. Objednávateľ na obstaranie predmetu tejto zmluvy o dielo použil postup obstarávania – obstarávanie zákaziek zadávaných osobou, ktorej poskytne SO 50% a menej finančných prostriedkov z NFP s ohľadom na MP CKO č. 12.
3. Technická špecifikácia logických celkov/logického celku spolu s návrhom celkovej ceny tvoria neoddeliteľnú prílohu č. 1 tejto zmluvy – Cenová ponuka.
4. Súčasťou dodávky logických celkov/logického celku podľa ods 2. tohto článku Zmluvy sú súvisiace služby podľa ich špecifikácie, uvedenej v Prílohe č. 1 tejto Zmluvy.
5. Zákazka bude financovaná z vlastných zdrojov Objednávateľa a zo zdrojov EÚ v rámci operačného programu Výskum a inovácie.

**Článok II**

**Miesto a čas vykonania Diela**

1. Miestom plnenia predmetu Zmluvy je prevádzka Objednávateľa – Embraco Slovakia s.r.o., Odorínska cesta 2 052 01 Spišská Nová Ves
2. Zmluvné strany sa dohodli na nasledovnom termíne realizácie Diela: do 6 mesiacov od zadania objednávky.

**Článok III**

**Práva a povinnosti Zmluvných strán**

1. Zhotoviteľ sa zaväzuje vykonať Dielo riadne, včas, na svoje náklady, na svoje nebezpečenstvo a postupovaťpri vykonávaní Diela s odbornou starostlivosťou a dodržiavať všeobecne záväzné právne predpisy, technické normy a podmienky Zmluvy.
2. Zhotoviteľ bude Dielo realizovať počas prevádzky v dotknutých priestoroch Objednávateľa a zaväzuje sa, že svojou činnosťou obmedzí prevádzku v minimálnej možnej miere. Zhotoviteľ sa zaväzuje postupovať v úzkej spolupráci s Objednávateľom.
3. Zhotoviteľ sa zaväzuje, že v prípade, ak nedisponuje všetkými potrebnými povoleniami, licenciami, certifikátmi a inými dokumentmi, ktoré sú potrebné v zmysle všeobecne záväzných právnych predpisov na práce, ktoré sú nevyhnutné na riadne a včasné vykonanie Diela, takéto práce vykoná prostredníctvom osôb, ktoré príslušnými povoleniami, licenciami, certifikátmi a inými dokumentmi disponujú, pričom však za vykonanie Diela zodpovedá, akoby Dielo, respektíve jeho časť, vykonal sám.
4. Zhotoviteľ nie je oprávnený bez predchádzajúceho písomného súhlasu Objednávateľa poveriť vykonávaním Diela, resp. jeho časti akúkoľvek tretiu osobu. V prípade, ak Zhotoviteľ poverí vykonaním Diela, respektíve jeho časti tretiu osobu, zodpovedá, akoby Dielo, resp. jeho časť, vykonal sám.
5. Zhotoviteľ prehlasuje, že sa pred podpisom Zmluvy so všetkou odbornou starostlivosťou oboznámil so skutkovým stavom, dokumentáciou súvisiacou s realizáciou diela , ako aj s požiadavkami Objednávateľa a vyhlasuje, že sú vo vzájomnom súlade a ich obsah si neodporuje. Zhotoviteľ zároveň vyhlasuje, že v prípade, ak sa v budúcnosti zistí nesúlad týchto dokumentov, zodpovedá Objednávateľovi za škodu tým spôsobenú.
6. Zhotoviteľ zodpovedá v súvislosti s vykonávaním Diela v plnej miere za plnenie povinností vyplývajúcich mu zo zákona č. 311/2001 Z. z. Zákonník práce v znení neskorších právnych predpisov a za zabezpečovanie úloh na úseku BOZP v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, na úseku požiarnej ochrany v zmysle zákona č. 314/2001 Z. z. o ochrane pred požiarmi v znení neskorších právnych predpisov, Vyhlášky Ministerstva vnútra SR č. 121/2002 Z. z. o požiarnej prevencii a NV SR č. 393/2006 Z. z. o minimálnych požiadavkách na zaistenie bezpečnosti a ochrany zdravia pri práci vo výbušnom prostredí.
7. Zhotoviteľ sa zaväzuje riadiť sa pri vykonávaní Diela východiskovými podkladmi a pokynmi Objednávateľa.
8. Zhotoviteľ ďalej vyhlasuje / zaväzuje sa, že:
   * 1. sa oboznámil s predmetom Zmluvy a vzhľadom na svoje odborné skúsenosti sú mu známe všetky okolnosti majúce vplyv na úspešné a včasné dokončenie Diela podľa Zmluvy;
     2. Dielo bude spĺňať všetky právne predpisy a technické normy platné a účinné v Slovenskej republike a EU ku dňu odovzdania a prevzatia Diela;
     3. zaistí a vykoná všetky nevyhnutné skúšky podľa príslušných právnych predpisov a/alebo slovenských technických noriem, prípadne iných noriem vzťahujúcich sa k vyhotovovanému Dielu, vrátane zaobstarania príslušných protokolov, certifikátov, atestov a pod., ktoré sa zaväzuje predložiť Objednávateľovi;
     4. na vlastné náklady zabezpečí pomocné a ochranné konštrukcie, stroje, zariadenia, náradia, ochranné pracovné prostriedky a iné pracovné nástroje potrebné na vykonanie Diela;
     5. na vlastné náklady vykoná odvoz a uloženie prebytočného odpadu a materiálov na skládku a na vlastné náklady zabezpečí ich uskladňovanie a likvidáciu v súlade s platnou legislatívou;
     6. bude udržiavať na mieste realizácie poriadok a čistotu a je povinný priebežne odstraňovať odpady a nečistoty vzniknuté jeho prácami;
     7. zamedzí počas vykonávania Diela vstup na miesto montáže tretím osobám (okrem Objednávateľa, resp. osoby ním poverenej a zamestnancov príslušného orgánu štátnej správy oprávneného vykonávať dozor);
     8. uskutoční všetky potrebné opatrenia k zamedzeniu vzniku škody, predovšetkým ekologickej havárie, pracovného úrazu, požiaru, škody na majetku a zdraví tretích osôb atď.;
     9. v prípade zistenia vzniku škody, túto bezodkladne oznámi Objednávateľovi, a uskutoční opatrenia k minimalizácii následkov vzniknutej škodovej udalosti;
     10. bude vykonávať Dielo tak, aby čo možno v najmenšom rozsahu obmedzil prevádzkovú činnosť Objednávateľa.
9. Zhotoviteľ ďalej vyhlasuje, že je poistený pre prípad zodpovednosti za škodu spôsobenú svojou činnosťou tretím osobám s minimálnou výškou poistného plnenia minimálne vo výške ceny za Dielo za jednu poistnú udalosť. Platnosť a účinnosť poistnej zmluvy, vrátane výšky poistného plnenia v minimálnej čiastke podľa predchádzajúcej vety tohto odseku tohto článku Zmluvy, je Zhotoviteľ povinný udržiavať po celú dobu vyhotovovania Diela až do uplynutia záručnej doby Diela. Fotokópia potvrdenia o uzatvorení platnej a účinnej poistnej zmluvy tvorí ako príloha č. 3 k Zmluve jej neoddeliteľnú súčasť.
10. Zhotoviteľ je povinný vykonať v súlade so Zmluvou ako súčasť Diela aj nasledovné práce:
11. všetky potrebné kvalitatívne a overovacie skúšky dodávaných zariadení a materiálov, vedení a rozvodov vyžadované legislatívou Slovenskej republiky a/alebo EÚ a/alebo Objednávateľom;
12. zabezpečenie všetkých dokumentov preukazujúcich splnenie všetkých podmienok riadneho vyhotovenia Diela,
13. zaškolenie obsluhy a vystavenie protokolu o zaškolení obsluhy, pričom protokol bude obsahovať mená a priezviská zaškolených osôb, ich pracovné zaradenie a podpis, meno a priezvisko školiteľa a jeho podpis, dátum, osnovu predmetu školenia. Zaškolenie na obsluhu a údržbu musí byť uskutočnené pred ukončením finálneho testu. Zaškolenie obsluhy musí byť vykonané dodávateľom alebo na to určenou osobou poverenou dodávateľom. Trvanie zaškolenia obsluhy je definované nasledovne:
    1. 8 hodín pre obsluhu, týka sa to každej pracovnej zmeny
    2. ak nebude možné z hľadiska výroby zaškoliť obsluhu v jeden deň, vzhľadom na štvorzmennú prevádzku, tak sa školenie rozdelí na viac skupín podľa dohovoru s dodávateľom
    3. 8 hodín pre údržbu
    4. Trvanie môže byť zmenené podľa požiadaviek objednávateľa (Embraco Slovakia). Tréning bude ukončený podpísaním oficiálnej zápisnice o zaškolení.
14. Technická dokumentácia
15. montáž a uvedenie do prevádzky
16. TEST certifikácia 35 kusov produkovaných v jednom rase za sebou
17. Produkčná certifikácia
18. Napojenie na výrobný informačný systém MES
19. Doprava na miesto
20. Zhotoviteľ sa zaväzuje zabezpečiť, aby pri vstupe do areálov, budov, resp. priestorov prevádzky Objednávateľa a pri pohybe v rámci týchto priestorov, každý pracovník Zhotoviteľa dodržiaval pokyny Objednávateľa a všeobecne záväzné právne predpisy a interné predpisy Objednávateľa, najmä v oblasti bezpečnosti a ochrany zdravia pri práci, ochrany pred požiarmi a hygieny. V opačnom prípade Zhotoviteľ zodpovedá Objednávateľovi za škodu tým spôsobenú.

Zmluvné strany sa ďalej dohodli, že pri vstupe do areálov, budov, resp. priestorov prevádzky Objednávateľa, bude každý pracovník Zhotoviteľa povinný na základe výzvy strážnej služby, resp. zamestnanca Objednávateľa preukázať sa platným úradným dokladom totožnosti opatreným fotografiou (občiansky preukaz, cestovný pas alebo vodičský preukaz). Zhotoviteľ zabezpečí písomný zoznam svojich pracovníkov s uvedením mena, priezviska, funkcie, identifikačných údajov Zhotoviteľa, odtlačkom pečiatky Zhotoviteľa a menom, priezviskom, funkciou a podpisom osoby, ktorá zoznam vydala. Zoznam pracovníkov Zhotoviteľa odovzdá poverený zástupca Zhotoviteľa pred zahájením Diela pracovníkom strážnej služby Objednávateľa. V prípade, ak niektorý z pracovníkov Zhotoviteľa nebude uvedený na zozname pracovníkov Zhotoviteľa, Objednávateľ je oprávnený zamedziť mu vstup do priestorov svojej prevádzky. V takom prípade nie je Objednávateľ povinný nahradiť Zhotoviteľovi náklady spôsobené zamedzením vstupu pracovníkovi Zhotoviteľa do priestorov Objednávateľa. Ak však v dôsledku zamedzenia vstupu pracovníkovi Zhotoviteľa do priestorov Objednávateľa dôjde k omeškaniu Zhotoviteľa s plnením podľa Zmluvy, nemá to vplyv na vznik zodpovednosti Zhotoviteľa za škodu spôsobenú omeškaním, resp. na vznik nároku Objednávateľa na zmluvnú pokutu a pod.

1. Zhotoviteľ je ďalej povinný pred začatím prác na mieste montáže oboznámiť všetkých svojich zamestnancov a iné osoby, ktoré sa opodstatnene s vedomím Zhotoviteľa a súhlasom Objednávateľa zdržiavajú na mieste montáže so špecifickými podmienkami pracoviska, najmä:
2. o určených zodpovedných pracovníkoch, ktorí sú oprávnení na danom pracovisku konať, resp. vydávať pokyny v mene Objednávateľa;
3. o spôsobe vzájomnej informovanosti a koordinácie pracovných činností, najmä pri súbežnom vykonávaní pracovných činností, ktoré by mohli spôsobiť ohrozenie pracovníkov;
4. s technologickými a pracovnými postupmi (časová nadväznosť pracovných operácií, používanie vhodných strojov a zariadení a pod.);
5. o priestoroch a činnostiach, kde sa vyskytuje zvýšené ohrozenie zdravia a života pracovníkov (možný požiar, výbuch, udusenie, otrava, úraz elektrickým prúdom, pád bremien, zariadenia so zvýšenou mierou ohrozenia a pod.) a informovať o konkrétnych zdrojoch ohrozenia a ich parametroch, pri ktorých môže nastať bezprostredné ohrozenie (ich množstvo, koncentrácia, vzdialenosť a pod.);
6. o vymedzení ochranných pásiem, bezpečných vzdialeností, zákazov vstupov do nebezpečných priestorov a pod;
7. o umiestnení hlavného (úsekového) vypínača elektrického zariadenia a o ostatných dôležitých vypínačoch, uzáveroch, ventiloch a pod. (napr. plynu, vody a iných médií a pod.);
8. o určení bezpečných prístupových komunikácií k pracovisku (vylúčenie pohybu pod nebezpečnými miestami práce vo výškach, v miestach nezaistených proti pádu z výšky, resp. do hĺbky a pod.);
9. o špecifických signáloch, znameniach a pod., používaných na pracovisku,  
   vrátane informácie o ich význame (napr. signály zvukové, svetelné, ručné);
10. o miestnosti pre poskytovanie prvej pomoci, spôsobe privolania rýchlej zdravotníckej pomoci, hasičského a záchranného zboru a pod.;
11. o umiestnení sociálnych zariadení a zdroja pitnej vody;
12. o určení zodpovednosti za pracovisko, za ich kontrolu a odstraňovanie nedostatkov.
13. Pred začatím vykonávania prác na Diele je Zhotoviteľ povinný vykonať technické a organizačné opatrenia pre bezpečný výkon práce na dotknutom pracovisku, najmä:
14. vyhotoviť potrebné zabezpečenie, t. j. chránenie prívodov k elektrickým zariadeniam a pod.;
15. vykonať protipožiarne opatrenia, najmä v prípadoch vykonávania činností so zvýšeným nebezpečenstvom vzniku požiaru;
16. pracovnými činnosťami poverovať len zamestnancov, ktorí v plnom rozsahu spĺňajú podmienky pre požadovanú zdravotnú spôsobilosť, odbornú spôsobilosť, sú vybavení potrebnými osobnými ochrannými pracovnými prostriedkami a potrebným a vhodným pracovným náradím.
17. Objednávateľ sa zaväzuje za Dielo prevzaté bez akýchkoľvek vád a oprávnených výhrad zaplatiť cenu za Dielo v zmysle článku IV Zmluvy.
18. Zhotoviteľ vyhlasuje, že všetkých svojich zamestnancov, prostredníctvom ktorých poskytuje plnenie podľa tejto Zmluvy, zamestnáva legálne v súlade s príslušnými právnymi predpismi. Rovnako vyhlasuje, že tretia osoba, prostredníctvom ktorej poskytuje plnenie podľa tejto Zmluvy, zamestnáva všetkých svojich zamestnancov podieľajúcich sa na plnení podľa tejto Zmluvy legálne v súlade s príslušnými právnymi predpismi. Zhotoviteľ sa zaväzuje najneskôr do 5 dní pred nástupom na vykonávanie činnosti v zmysle tejto Zmluvy poskytnúť Objednávateľovi relevantné doklady o legálnom zamestnávaní svojich zamestnancov, prostredníctvom ktorých poskytuje plnenie podľa tejto Zmluvy; v prípade nových zamestnancov najneskôr 5 dní pred ich nástupom na vykonávanie činnosti v zmysle tejto Zmluvy. V prípade nesplnenia povinnosti predložiť doklady o legálnom zamestnávaní v lehote uvedenej v predchádzajúcej vete a/alebo v prípade, ak sa vyhlásenie Zhotoviteľa uvedené v prvej a/alebo druhej vete tohto ustanovenia ukáže ako nepravdivé, Objednávateľ si vyhradzuje právo na odstúpenie od tejto Zmluvy pre podstatné porušenie Zmluvy. Nárok Objednávateľa na náhradu škody týmto nie je dotknutý. Zhotoviteľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené s uložením pokuty Objednávateľovi za porušenie zákazu prijať službu, ktorú mu poskytuje Zhotoviteľ prostredníctvom fyzickej osoby, ktorú nelegálne zamestnáva a/alebo ktorú nelegálne zamestnáva tretia osoba, prostredníctvom ktorej Zhotoviteľ poskytuje plnenie podľa tejto Zmluvy. V súvislosti s plnením povinností uvedených v tomto bode Zmluvy sa Zmluvné strany zaväzujú dodržiavať predpisy upravujúce ochranu osobných údajov.
19. Technické riešenie pracoviska ako celku musí byť prerokované a odsúhlasené objednávateľom ešte pred fázou ich výroby.
20. akákoľvek zmena počas trvania projektu musí byť odsúhlasená vedúcim projektu zo strany Objednávateľa, o čom musí byť vytvorený aj písomný záznam.
21. Zodpovednosť za kvalitu a stabilitu funkčnosti zariadenia, jeho spoluprácu s linkou ako aj celú funkčnosť systému, ktorý dodáva resp. upravuje dodávateľ, má dodávateľ zariadenia. Pri všetkých staniciach Embraco Slovakia môže poskytnúť len konzultácie ohľadom riešení, ktoré nemusia byť v konečnom riešení implementované.
22. Každé technické riešenie navrhované dodávateľom/zhotoviteľom musí byť odsúhlasené zodpovedným pracovníkom za tento projekt zo strany Objednávateľa ešte pred objednaním a produkčnou fázou zariadenia!

**Článok IV**

**Cena za Dielo a platobné podmienky**

1. Zmluvné strany sa dohodli, že Objednávateľ zaplatí Zhotoviteľovi za vykonanie Diela celkovú cenu určenú dohodou Zmluvných strán vo výške .............................. EUR bez DPH, (slovom ......................... eur), a to bezhotovostným prevodom na účet Zhotoviteľa uvedený v záhlaví Zmluvy alebo na faktúre.

Celková Cena za Dielo je tvorená nasledovne:

|  |  |
| --- | --- |
| **Názov** | **Cena celkom v EUR bez DPH** |
| Zváracia stanica periférneho zvaru NJ kompresorov |  |

1. Zmluvné strany sa dohodli, že Objednávateľ zaplatí Zhotoviteľovi za vykonanie Diela celkovú cenu určenú dohodou Zmluvných strán nasledovným spôsobom:
2. 30% do 30 dní od doručenia faktúry vystavenej Zhotoviteľom po zadaní objednávky
3. 60% do 30 dní od doručenia faktúry vystavenej Zhotoviteľom po inštalácii a úspešnom ukončení testu podľa článku V. odstavca 4.2.2.
4. 10% do 30 dní od doručenia faktúry vystavenej Zhotoviteľom po úspešnom ukončení testu podľa článku V. odstavca 4.2.3
5. Cena za vykonanie Diela dohodnutá v ods. 1 tohto článku Zmluvy je konečná, Zhotoviteľ nie je oprávnený dodatočne ju meniť a súčasne sa zaväzuje, že v prípade, ak Dielo nebude schopný vykonať za túto cenu, rozdiel medzi jeho nákladmi a dohodnutou cenou bude znášať na vlastné náklady, ak ďalej v Zmluve nie je dohodnuté inak. Zhotoviteľ nie je oprávnený žiadať Objednávateľa o akceptáciu zvýšenia dohodnutej ceny za Dielo bez ohľadu na dôvod zvýšenia tejto ceny a neprináleží mu ani právo na odstúpenie od Zmluvy v prípade, ak Objednávateľ na zvýšenie ceny odmietne pristúpiť.
6. Zmena dohodnutej ceny je možná len na základe dohody Zmluvných strán formou písomného dodatku k Zmluve. Cenová kalkulácia predmetu tejto zmluvy je uvedená v Prílohe č. 1 – Cenová ponuka (údaje doplní uchádzač).
7. DPH bude účtovaná/uplatnená v aktuálnej sadzbe podľa príslušných právnych predpisov platných v čase fakturácie.
8. Cena Diela zahŕňa všetky náklady Zhotoviteľa na vykonanie Diela, najmä náklady na dodávku, prácu, materiál, vedľajšie rozpočtové náklady, dane a poplatky, ako aj náklady Zhotoviteľa na:
   * 1. dodanie, montáž, kompletizáciu, skúšobnú prevádzku, revíziu, certifikáty, protokoly, odovzdanie a ochranu všetkých častí Diela;
     2. riadenie prác, pracovné sily, pomocné konštrukcie, stroje, zariadenia, náradia a ochranné pracovné prostriedky;
     3. dopravu, skladovanie, obstaranie a zabudovanie materiálov, strojov a zariadení;
     4. odvoz a zneškodnenie odpadov;
     5. zabezpečenie bezpečnosti práce a protipožiarnej ochrany v zmysle všeobecne záväzných právnych predpisov a príslušných vyhlášok, vrátane všetkých ochranných pomôcok;
     6. prípadné práce v noci, v dňoch pracovného pokoja, práce nadčas a práce počas sviatkov.
9. Zhotoviteľ je oprávnený vystaviť vyúčtovaciu faktúru až po kompletnom ukončení všetkých prác v zmysle článku I. a II. Zmluvy a zároveň po protokolárnom odovzdaní a prevzatí Diela bez akýchkoľvek vád a oprávnených výhrad vznesených zo strany Objednávateľa.
10. Záväzok Objednávateľa uhradiť cenu, resp. časť ceny za Dielo je splnený odpísaním finančných prostriedkov v zodpovedajúcej sume z účtu Objednávateľa na účet Zhotoviteľa špecifikovaný v záhlaví Zmluvy alebo na faktúre.
11. Faktúry budú obsahovať všetky náležitosti vyžadované príslušnými právnymi predpismi, najmä:

* obchodné meno, IČO, IČ DPH a adresu sídla Objednávateľa a Zhotoviteľa;
* dátum uzatvorenia a predmet Zmluvy, číslo Objednávky;
* číslo faktúry;
* deň vystavenia a deň splatnosti faktúry;
* označenie peňažného ústavu, číslo účtu, na ktorý sa má platiť, IBAN, SWIFT;
* fakturovanú sumu;
* odtlačok pečiatky a podpis oprávnenej osoby.

1. Prílohou vyúčtovacej faktúry bude fotokópia protokolu o odovzdaní a prevzatí Diela bez akýchkoľvek vád a výhrad vznesených zo strany Objednávateľa.
2. V prípade, že faktúra nebude obsahovať náležitosti uvedené v ods. 9 tohto článku Zmluvy, je Objednávateľ oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
3. Neoddeliteľnou súčasťou konečnej/vyúčtovacej faktúry bude odovzdávajúci a preberací protokol potvrdený oprávneným zástupcom Zhotoviteľa a oprávneným zástupcom Objednávateľa, ktorí svojím podpisom potvrdia odovzdanie a prevzatie predmetu zmluvy. Na faktúre musí byť uvedený názov projektu: **Zváracia stanica periférneho zvaru NJ kompresorov.**
4. Zmluvné strany sa ďalej dohodli, že Zhotoviteľ nie je oprávnený bez predchádzajúceho písomného súhlasu Objednávateľa:

* jednostranne si úplne alebo čiastočne započítať akékoľvek svoje splatné aj nesplatné peňažné pohľadávky voči Objednávateľovi vyplývajúce mu zo Zmluvy alebo spojené s predmetom Zmluvy;
* postúpiť akékoľvek pohľadávky voči Objednávateľovi vyplývajúce mu zo Zmluvy alebo spojené s predmetom Zmluvy na akúkoľvek tretiu osobu;
* zriadiť záložné právo na jeho existujúcich alebo budúcich pohľadávkach voči Objednávateľovi vyplývajúcich mu zo Zmluvy alebo spojených s predmetom Zmluvy v prospech akýchkoľvek tretích osôb.

**Článok V**

**Odovzdanie Diela**

1. Zhotoviteľ splní svoju povinnosť vykonať Dielo podľa článku I Zmluvy jeho riadnym ukončením a odovzdaním v prevádzke Objednávateľa bez akýchkoľvek vád a oprávnených výhrad vznesených zo strany Objednávateľa a zároveň obojstranne odsúhlaseným zápisom o úspešne ukončenej skúšobnej prevádzke Diela.
2. Ak sa vyskytnú v priebehu vykonávania Diela skryté prekážky, ktoré znemožňujú pokračovať vo vykonávaní Diela dohodnutým spôsobom a ktoré nemohol Zhotoviteľ pri podpise Zmluvy predpokladať, je Zhotoviteľ povinný Objednávateľa bez zbytočného odkladu na výskyt takýchto prekážok písomne upozorniť.
3. Zhotoviteľ nie je oprávnený Dielo odovzdávať po častiach a Objednávateľ nie je povinný prevziať Dielo po častiach, a to ani po ucelených, okrem prípadu, ak sa na tom Zmluvné strany výslovne písomne dohodnú.
4. **Inšpekcia a schválenie zariadení**

Zhotoviteľ musí vyhovieť všetkým dokumentom a štandardom s AQP (Advanced Quality Planning – včasné plánovanie kvality), ktorý je štandardom kvality Objednávateľa aplikovaného pri vývojových projektoch a je definovaný ako set požiadaviek zameraných na kvalitu, zavádzanie nových výrobkov, výrobných procesov alebo dodávateľov, alebo zmeny samotnej, za účelom zabezpečenia kvality produktov ES.

* 1. **Akceptačné kritéria, test u dodávateľa**

Kedže zariadenie je konštruované ako samostatné zariadenie, no k svojej činnosti nutne vyžaduje aj signály z linky na ktorú má byť inštalované , bude akceptačný test u dodávateľa uskutočňovaný nasledovne : Skontrolovaná bude vizuálne zostava zváracej bunky a funkčnosť uchopenia kompresorov na pracovnej pozícii. Naprogramovanie všetkých typov kompresorov kde z každého typu kompresora bude v automatickom režime pozváraných minimálne 4 kusy obalov kompresora.

* + 1. **Bezpečnostné vybavenie**

Kontrola súladu s bezpečnostným kontrolným listom TEM00840.

* + 1. **Konfrontácia zariadenia s technickou dokumentáciou, výkresmi a Embraco štandardmi**

Bude prevedená kontrola reálnych rozmerov s výkresovou dokumentáciou. Aplikované budú kontrolné listy:

TEM 000840 EHS Machine & Equipment CheckList\_EN

TEM 000329 Data Sheet For Machine - Equipment Installation, Registration Or Reallocation\_EN - information about machine consumption (air, electro, ect.)

TEM 000198 LockOut TagOut\_EN – Position in Layout

Zariadenie môže byť dodané do ES jedine ak všetky body tohto akceptačného testu sú splnené o čom musí byť vyhotovený záznam overený podpisom vedúceho projektu/zástupcu Objednávateľa. Jedine s písomným súhlasom Objednávateľa je možné na niektoré menej závažné nedostatky dodať zariadenie do ES o čom musí byť vyhotovený písomný záznam s akčným plánom na odstránenie nedostatkov podpísaný vedúcim projektu.

* 1. **Finálny test v ES**

Ku kompletnému prevzatiu stroja v ES/priestoroch Objednávateľa musia byť vykonané nasledujúce kroky:

• Inštalácia: zariadenia musí byť inštalované v ES so všetkými potrebnými prípojkami energií a všetky potrebné nastavenia musia byť vykonané

• EHS certifikát: Test certifikácia v ES nesmie byť začatá bez EHS certifikátu-

Pozn.: Všetky otvorené nevyriešené body z kontrolných listov z odseku 4.1. musia byť odstránené resp. vyriešené pred ďalším krokom preberania stroja v ES.

• Procesná dokumentácia: Ako dodatočné aktivity pre procesnú test certifikáciu, proces samotný a technickú dokumentáciu musí byť vygenerovaný, tak ako pre proces aj produkt, kontrolný plán, meracia metóda jej procedúry a pod.

• Plány údržby: plán údržby pre dané zariadenie

• Certifikácia meracieho systému (ak je aplikovateľný): Merací systém musí byť vyhodnotený R&R štúdiou (Repeatability & Reproducibility). Akceptačné kritériá pre merací systém sú R&R ≤ 30% pre všetky kontrolované CTQ charakteristiky.

• Certifikácia a zaškolenie ľudí: Musí byť vykonaná riadnym školením aj v procese inštalácie stroja ak si to situácia vyžaduje. Toto zahŕňa používanie nástrojov, meracieho systém, interpretáciu kontrolných plánov, nahrávanie kontrolných výsledkov / ich zapisovanie do systém, aplikačných procedúr a pod.

• Procesná test certifikácia: Bude vykonaná podľa odseku 4.2.2 po ukončení inštalácie zariadenia, zaškolení ľudí a certifikácie meracieho systému pri použití odsúhlasených meracích systémov a metód.

• Produkčná certifikácia: Vykonaná podľa odseku 4.2.3.

* + 1. **Produktivita a efektivita**

Kontrola produktivity, cyklového času a času potrebného na nastavovanie (odsek 4.6 dokumentu Technická špecifikácia).

* + 1. **Spôsobilosť stroja (test certifikácia)**

Krátkodobý test bude vykonaný vzorkou 35 kusov produkovaných v jednom raze za sebou.

Podmienkou úspešného ukončenia testu je splnenie všetkých požiadaviek na kvalitu, produktivitu, bezpečnosť a bez neočakávaných zastavení stroja. Výsledky a úspešné ukončenie krátkodobého testu musí byť podpísané oboma stranami (dodávateľom aj ES procesným špecialistom). Jedine úspešným ukončením krátkodobého testu je možné pristúpiť k ďalšiemu kroku, a to procesnej certifikácii.

* + 1. **Procesná certifikácia**

Overenie produktivity, cyklového času, času potrebného pre nastavenie.

Vzorkovanie: Pre hodnotenie výsledkov je potrebné nechať tento proces stabilizovať pomocou hromadnej výroby (4 hodinová produkcia) a potom zbierať vzorky z jedného prevádzkového hľadiska (35-150ks náhodné alebo nie po sebe idúcich vzoriek).

Pozn.: Väčším výberom vzoriek je vyššia presnosť vyhodnotenia stability procesu. Použiť treba veľkosť podskupiny 1, t. z. výber vzoriek jednotlivo.

Podmienkou úspešného ukončenia testu je splnenie všetkých požiadaviek na kvalitu, produktivitu, bezpečnosť a bez neočakávaných zastavení stroja. Počas celého trvania testu nesmie dôjsť k akémukoľvek prerušeniu výroby z dôvodu neočakávaného odstavenia zariadenia. V prípade prerušenia testu sa celý test musí opakovať od začiatku.

Výsledky a úspešné ukončenie krátkodobého testu musí byť podpísané oboma stranami (dodávateľom aj ES procesným špecialistom). Jedine úspešným ukončením krátkodobého testu je možné odsúhlasiť prebratie zariadenia z pohľadu procesu.

1. **Dodávka a inštalácia**

Inštalácia musí byť prevádzaná s minimálnym dopadom na produkciu závodu ES. Požiadavky na prácu v noci a cez víkendy je potrebné vykonávať vo vopred definovanom a odsúhlasenom časovom okne.

* 1. **Dodávka a zasielanie zariadenia**

**Zodpovednosť dodávateľa**

**1.** Pred dodávkou zariadenia –  1 týžden pred transportom zariadenia – musia byť ES/Objednávateľovi poskytnuté nasledovné informácie:

• Balenia a rozloženie častí zariadenia v nich

• Počet balení a ich objem

• Rozmery: šírka výška a hĺbka

• Rozmery a typy napojení emulzie (ak bude zariadenie napojené na centrálny emulzný systém ES, elektrická prípojka, vzduch a pod.

**2. Pri dodávke, pre lepšie uloženie stroja na vopred predznačené znaky na podlahe v hale ES:**

**•** Znaky obrysov zariadenia na balení s jednoduchými zrozumiteľnými popismi

• Poznámku pre koho je zariadenie doručované (meno vedúceho projektu zo strany ES)

• Označenie čísla objednávky ES na každom balení.

• Označenie miesta inštalácie v závode ES

• Označenie hmotnosti každého balenia minimálne z 3 strán každého balenia

• Súpis položiek v každom balení

**3. Dve sady kópií výkresov majú sprevádzať zásielku na podporu inštalácie:**

• Výkresy rozloženia zariadenia (pre identifikáciu prípadného dočasného uloženia)

• Pozíciu zlomových bodov

• Počet potrebných napojení (Pneumatické, Hydraulické, Mazacie, Elektrické)

• Váha zariadenia a jeho súčastí

• Počet PIN napojení, ktoré je potrebné pri inštalácii napojiť

• Počet a veľkosť kotevných skrutiek

**4.** **Všetky obaly zariadení a ich súčastí musia byť nevratné**

* 1. **Inštalácia zariadenia v závode ES a jeho štart**

**Zodpovednosť Objednávateľa**

* V prípade potreby zabezpečiť základy pod zariadenie ak si to situácia vyžaduje
* Zabezpečiť napojenie zariadenia a všetkých jeho súčastí na všetky potrebné energie podľa požiadaviek dodávateľa a podľa plánu projektu. Tu Objednávateľ zabezpečí prívod energií až po hranicu zariadenia na jeho vstup pre energie podľa vopred dohodnutého a odsúhlaseného rozloženia jednotlivých pripojení
* Zabezpečenie LAN pripojenia s pevnou IP adresou, ak je to potrebné
* Vyloženie zariadenia z transportného prostriedku
* Zabezpečenie čistého priestoru pre inštaláciu ako aj čistých dosadacích plôch pre zariadenie
* Zabezpečenie žeriavu prípadne zdvíhacích zariadení vo vnútri haly ES, kde bude zariadenie inštalované.

**Zodpovednosť Zhotoviteľa**

* Informovať minimálne 5 dní pred inštaláciou zariadenia mená pracovníkov dodávateľa/zhotoviteľa, ktorí sa zúčastnia inštalácie zariadenia vrátane ich identifikačných čísel (OP) ako aj o náradí a potrebných zariadeniach, ktoré si dodávateľ privezie na inštaláciu zariadenia do priestoru závodu ES. Všetci pracovníci dodávateľa zúčastnení na inštalácii musia mať platné bezpečnostné školenia, vrátane školenia. Ak budú pracovníci Zhotoviteľa vykonávať špeciálne práce, napr. zváranie, musia sa preukázať pred samotným úkonom platným preukazom povoľujúcim im túto prácu.
* Všetci technici Zhotoviteľa sa musia zúčastniť bezpečnostného školenia podľa štandardov ES pred začatím akýchkoľvek prác na inštalácii zariadenia.
* Zhotoviteľ musí byť prítomný v závode ES/Objednávateľa počas celej doby inštalácie až po jej dokončenie.
* Plná inštalácia zariadenia a uvedenie do prevádzky do priestorov ES.
* Finálne vyváženie zariadenia vrátane kontroly a korekcií po ustavení zariadenia na podlahe výrobnej haly ES.
* Finálne vyčistenie a opravy poškodenia náteru spôsobené pri inštalácii a pod.
* Adekvátne servisné pokrytie na všetky subdodávky použité v zariadení počas doby inštalácie.
* Zabezpečenie všetkých požiadaviek platformy, vrátane údržby a opravy poškonených súčastí pri inštalácii (krytovanie a pod.).
* Po inštalácii a vyvážení zariadenia musí Zhotoviteľ počkať na pripojenie vopred zadefinovaných potrebných energií, ktoré budú vyhotovené v daný deň (ak to nie je súčasťou dodávky Zhotoviteľa zariadenia).
  1. O tom, že skúšobná prevádzka prebehla úspešne rozhoduje Objednávateľ. O priebehu a vyhodnotení skúšobnej prevádzky Diela strany vyhotovia písomný zápis, ktorý obe strany podpíšu – zápis o úspešnom ukončení skúšobnej prevádzky.

1. O prevzatí Diela Zmluvné strany spíšu preberací protokol v dvoch (2) vyhotoveniach, z ktorých po jednom (1) vyhotovení obdrží každá zo Zmluvných strán.

Objednávateľ preberá Dielo do svojho vlastníctva na základe obojstranne podpísaného preberacieho protokolu/protokolu o odovzdaní a prevzatí Diela a odovzdaní kompletnej sprievodnej dokumentácie.

1. Preberací protokol bude obsahovať najmä:
2. špecifikáciu Diela;
3. identifikačné údaje Zhotoviteľa (odovzdávajúceho) a Objednávateľa (preberajúceho);
4. zhodnotenie kvality preberaného Diela;
5. konštatovanie Objednávateľa, že Dielo preberá k určitému dňu, resp. dôvody, pre ktoré Dielo odmieta prebrať;
6. dátum a podpisy oprávnených zástupcov oboch Zmluvných strán.
7. Zhotoviteľ odovzdá Objednávateľovi pri podpise preberacieho protokolu tiež:
   1. certifikáty, atesty, resp. prehlásenia o zhode dodávaných zariadení, revízie a doklady o úradných skúškach;
   2. miestne prevádzkové predpisy, návody na obsluhu a záručné listy zabudovaných zariadení;
   3. projektovú dokumentáciu skutočného vyhotovenia vr. napojenia na médiá,
   4. protokol o posúdení bezpečnosti technického zariadenia podľa § 14 ods. 1 písm. b) zákona č. 124/2006 Z. z.;
   5. zápisy o zaškolení obsluhy;
   6. zápis o úspešnom ukončení skúšobnej prevádzky;
   7. ďalšie dokumenty požadované Objednávateľom a to najmä;
      1. Finálna technická dokumentácia

Dodávateľ musí dodať dve kópie manuálov, vrátane manuálu údržby a servisu podľa štandardu č.98/37/EEC. Manuály a schémy musia byť dodané v slovenskom jazyku.

Všetky komponenty musia byť jasne identifikovateľné číslom na výkrese. Výrobné výkresy sú vyžadované pre všetky neštandardné diely.

Naviac je od Zhotoviteľa vyžadované dodať pre inštaláciu zariadenia dokumenty v slovenskom jazyku:

* Celkové/ funkčné výkresy doplneného zariadenia potrebné v rozsahu návodu na obsluhu
* Konštrukčné výkresy rekonštruovaných, nových častí a neštandardizovaných komponentov
* Zapracovanie dodaných podkladov od pôvodného zariadenia (ak sa jendá iba rozšírenie pôvodného zariadenia)
* Elektrické, elektronické a logické schémy
* Údržbárske schémy
* Zoznam nových komponentov zariadenia (ak je aplikovateľné)
* Zoznam zmenených/upravených komponentov (ak je aplikovateľné)
* Zoznam náhradných dielov vrátane ich objednávacích čísel
* Zoznam dielov s predpísanou životnosťou vrátane ich objednávacích čísel, ceny a predpokladu doby životnosti buď časovo alebo v počte kusov, po výrobe ktorých sa odporúčajú dané diely vymeniť.
* Manuál ovládania zariadenia s presným návodom na inštaláciu v prípade poruchy PC
* Manuál alebo zoznam chybových hlásení k operačnému systému
* Záloha NC a PLC programu
* Prehľad všetkej poslanej dokumentácie
* Prehlásenie o zhode zariadenia
* Protokol o kusovej skúške rozvádzačov
* Správu o prvej odbornej prehliadke a odbornej skúške elektrického zariadenia

Všetky časti dokumentácie musia byť Objednávateľovi dodané v 2 kópiách, z toho 1 sú bežné kópie a 1 je v elektronickej podobe na CD nosiči, alebo USB kľúč (Office, AutoCAD a pod.). Číslo objednávky musí byť zahrnuté vo všetkých častiach dokumentácie

**Článok VI**

**Zodpovednosť za vady, zodpovednosť za škodu a záruka**

1. Zhotoviteľ zodpovedá za odborné vykonanie Diela bez vád a nesie zodpovednosť za vady, ktoré má Dielo v čase jeho odovzdania Objednávateľovi.
2. Zhotoviteľ zodpovedá za to, že Dielo bude vykonané riadne, t. j. včas, úplne a bez vád, zodpovedá výsledku určenému v Zmluve a že v záručnej dobe bude mať vlastnosti stanovené v Zmluve, zmluvnej dokumentácii, v technických normách a všeobecne záväzných právnych predpisoch, ktoré sa na vykonané Dielo vzťahujú. Zhotoviteľ musí počas doby trvania záruky garantovať zariadenie proti výrobným chybám a materiálovým defektom, ktoré nie sú spôsobené Objednávateľom, vrátane komponentov od tretích strán.

Časti a komponenty počas doby záruky musia byť dodané a vymenené zdarma, ak sa preukáže zodpovednosť na strane Zhotoviteľa. Objednávateľ ak bude mať potrebné náhradné súčiastky skladom, poskytne ich na výmenu. Tie budú následne potom vrátené Zhotoviteľom do skladu Objednávateľa, alebo preplatené. Obhliadka zamestnancom Zhotoviteľa sa musí uskutočniť najneskôr do 24h, resp nasledujúci pracovný deň (v prípade víkendu), po kontakte špecialistu Objednávateľa alebo iného pracovníka Objednávateľa.

1. V prípade, ak sa zistí, že Dielo má akékoľvek kvalitatívne a/alebo kvantitatívne nedostatky, Zhotoviteľ je povinný ich bezodkladne po oznámení, najneskôr do troch (3) pracovných dní odstrániť, a to na vlastné náklady, vrátane nákladov na dopravu a tiež akýchkoľvek ďalších nákladov v príčinnej súvislosti s odstránením predmetných nedostatkov.
2. Ak Zhotoviteľ neodstráni vady Diela v čase určenom Objednávateľom, je Objednávateľ oprávnený vykonať odstránenie vád samostatne alebo ich vykonaním poveriť tretiu osobu. Takto vzniknuté náklady je Zhotoviteľ povinný uhradiť Objednávateľovi do desiatich (10) kalendárnych dní odo dňa doručenia faktúry o ich vyúčtovaní. Ustanovenie tohto odseku tohto článku Zmluvy nemá vplyv na zodpovednosť Zhotoviteľa za ďalšie vady Diela, resp. na Zhotoviteľom poskytnutú záruku, ktorá zostáva zachovaná.
3. Zhotoviteľ je povinný bezodkladne nahradiť Objednávateľovi škodu, ktorú mu spôsobil porušením povinností vyplývajúcich mu zo Zmluvy, a to v plnom rozsahu.
4. Zmluvné strany sa dohodli, že Zhotoviteľ zodpovedá aj za škodu, ktorá prevyšuje škodu, ktorú Zhotoviteľ v čase vzniku záväzkového vzťahu založeného Zmluvou ako možný dôsledok porušenia svojej povinnosti predvídal alebo ktorú bolo možné predvídať s prihliadnutím na skutočnosti, ktoré v uvedenom čase Zhotoviteľ poznal alebo mal poznať pri obvyklej starostlivosti.
5. Zmluvné strany sa dohodli, že Zhotoviteľ poskytne Objednávateľovi na Dielo záruku v dĺžke doplní uchádzač (slovom: doplní uchádzač) mesiacov (Objednávateľ vyžaduje záruku v trvaní minimálne 12 mesiacov).
6. Záručná doba začína plynúť odo dňa odovzdania a prevzatia Diela uvedeného v protokole o odovzdaní a prevzatí Diela a to ukončením finálneho testu zariadenia podľa bodu 4.2 článku V. Zmluvy, v priestoroch Objednávateľa.
7. Zmluvné strany sa dohodli na nasledovných záručných a pozáručných podmienkach:

* nástup na servis do (počet hodín)..................................................doplní uchádzač
* miesto, odkiaľ bude servis zabezpečený.........................................doplní uchádzač
* cena za kilometer v rámci servisu (EUR/km)..................................doplní uchádzač
* vzdialenosť z miesta servisu (km)...................................................doplní uchádzač
* cena času stráveného na ceste za 1 technika (EUR/hod.)...............doplní uchádzač
* cena servisnej hodiny 1 technika (EUR/hod.).................................doplní uchádzač

1. Reklamáciu môže Objednávateľ uplatniť do posledného dňa záručnej lehoty, pričom i reklamácia odoslaná prostredníctvom poštového podniku v posledný deň záručnej lehoty Zhotoviteľovi, sa považuje za včas uplatnenú.
2. Ak je reklamácia dôvodná a Objednávateľom uplatnená včas, záručná doba v období odo dňa uplatnenia reklamácie Objednávateľom do dňa jej vybavenia v zhode s právami a uplatnenými nárokmi Objednávateľa neplynie, ale spočíva.
3. Zhotoviteľ sa zaväzuje, že nahradí Objednávateľovi všetky škody spôsobené Zhotoviteľom, ktoré Objednávateľovi vzniknú, ak:
   1. si akékoľvek tretie osoby uplatnia práva zo zodpovednosti za škodu voči Objednávateľovi v súvislosti s vadným vykonávaním Diela alebo vykonávaním Diela v rozpore so všeobecne záväznými právnymi predpismi (napr. škody na majetku a zdraví tretích osôb);
   2. Objednávateľovi v súvislosti s vykonávaním Diela alebo výkonom iných práv a povinností vyplývajúcich zo Zmluvy bude orgánom povereným dozorom nad dodržiavaním príslušných právnych predpisov uložená pokuta alebo iná sankcia.

**Článok VII**

**Záväzok mlčanlivosti**

1. Zmluvné strany sú povinné oznamovať si bezodkladne všetky skutočnosti majúce vplyv na plnenie vzájomných záväzkov podľa Zmluvy, a to najmä zmenu kontaktných údajov Zmluvnej strany.
2. Zmluvné strany sa dohodli, že všetky skutočnosti, informácie a údaje, ktoré sú uvedené v Zmluve alebo v jej prílohách, resp. ktoré budú uvedené v jej dodatkoch a ich prílohách alebo ktoré sa Zmluvné strany dozvedeli v súvislosti so Zmluvou, sú dôvernými informáciami (ďalej len „**Dôverné informácie**“ v príslušnom gramatickom tvare), o ktorých je Zhotoviteľ povinný zachovávať mlčanlivosť, ak ďalej nie je dohodnuté inak. Zhotoviteľ sa zaväzuje rovnako zachovávať mlčanlivosť o všetkých skutočnostiach, informáciách a údajoch, o ktorých sa dozvedel v súvislosti s činnosťou podľa Zmluvy, najmä je povinný zachovávať tajomstvo osobných údajov. Záväzok Zhotoviteľa zachovávať mlčanlivosť podľa Zmluvy nie je časovo obmedzený.
3. Zhotoviteľ je oprávnený poskytnúť Dôverné informácie a umožniť prístup k Dôverným informáciám výlučne tým tretím osobám, ktoré v súlade s článkom III ods. 3 Zmluvy Zhotoviteľ poveril vykonávaním Diela, resp. jeho časti. V tomto prípade sa zaväzuje, že tretiu osobu zaviaže k rovnakej povinnosti mlčanlivosti o Dôverných informáciách, ako je povinnosť Zhotoviteľa uvedená v predchádzajúcom odseku tohto článku Zmluvy. Zhotoviteľ sa ďalej zaväzuje, že iným tretím osobám odlišným od tretích osôb, ktoré v súlade s článkom III ods. 3 Zmluvy Zhotoviteľ poveril vykonávaním Diela, resp. jeho časti, Dôverné informácie bez predchádzajúceho písomného súhlasu Objednávateľa neposkytne a ani neumožní prístup týchto osôb k Dôverným informáciám. Za tretie osoby sa nepokladajú členovia orgánov Zhotoviteľa, zamestnanci Zhotoviteľa, audítori alebo právni a iní poradcovia Zhotoviteľa alebo Objednávateľa, ktorí sú viazaní ohľadne im sprístupnených Dôverných informácií povinnosťou mlčanlivosti na základe zákona.
4. Za porušenie povinnosti zachovávať mlčanlivosť podľa tohto článku ohľadne Dôverných informácií sa nepokladá ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy, ako aj ich použitie, pokiaľ sa stali verejne známymi.

**Článok VIII**

**Sankcie**

1. Objednávateľovi vzniká právo požadovať od Zhotoviteľa zaplatenie zmluvnej pokuty vo výške:
2. 0,05% z celkovej ceny za Dielo za každý aj začatý deň omeškania, ak Zhotoviteľ bude v omeškaní s plnením termínu vykonania Diela v zmysle článku II ods. 2 Zmluvy bez preukázateľného zavinenia Objednávateľa;
3. 500,- € (slovom: päťsto Eur) za každé jednotlivé porušenie povinnosti Zhotoviteľa podľa článku III ods. 1 až ods. 5, ods. 8 až 11, 13, 14 a/alebo článku VI ods. 3 Zmluvy a/alebo článku VII. Zmluvy okrem porušenia podľa článku VIII ods. 1.c)
4. 0,1% z celkovej ceny za Dielo za každý začatý týždeň nedodržania parametra cyklový čas uvedeného v cenovej ponuke a prílohe č. 1 tejto zmluvy.
5. 100,- € (slovom: jednosto Eur) za každé jednotlivé porušenie niektorej z povinností Zhotoviteľa vyplývajúcich zo zásad BOZP a PO;

d) 500,- € (slovom: päťsto Eur) za každé jednotlivé porušenie ust. § 9 ods. 1 písm. b) a ust. § 12 ods. 2 písm. a) a ods. 3 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších právnych predpisov v nadväznosti na zákon č. 219/1996 Z. z. o ochrane pred zneužívaním alkoholických nápojov;

e) 500,- € (slovom: päťsto Eur) za každé jednotlivé porušenie zákazu fajčenia v areáli Objednávateľa okrem na to vyhradených priestorov v zmysle zákona č. 377/2004 Z.z. o ochrane nefajčiarov a o zmene a doplnení niektorých zákonov v znení neskorších predpisov v nadväznosti na ust. § 9 ods. 1 zákona č. 124/2006 o bezpečnosti a ochrane zdravia pri práci v znení neskorších právnych predpisov.

1. Nárok na náhradu spôsobenej škody zaplatením zmluvnej pokuty podľa ods. 1 tohto článku Zmluvy tým nie je dotknutý. Zmluvná pokuta sa na náhradu škody nezarátava.
2. V prípade, ak bude Objednávateľ v omeškaní s plnením termínov úhrady ceny za Dielo na základe Zhotoviteľom Objednávateľovi riadne doručenej faktúry, vzniká Zhotoviteľovi právo požadovať od Objednávateľa zaplatenie úroku z omeškania vo výške 0,02 % z dlžnej sumy za každý aj začatý deň omeškania.

**Článok IX**

**Subdodávatelia**

1. Podľa § 2 ods. 5 písm. e) zákona č. 343/2015 Z. z. o verejnom obstarávaní v platnom znení *(ďalej len „ZVO“)* ZVO subdodávateľom je hospodársky subjekt, ktorý uzavrie alebo uzavrel s úspešným uchádzačom (Zhotoviteľom) písomnú odplatnú zmluvu na plnenie určitej časti zákazky (Diela v zmysle tejto Zmluvy).
2. Objednávateľ podpisom tejto zmluvy akceptuje subdodávateľov Zhotoviteľa, ktorí spĺňajú podmienky účasti osobného postavenia podľa § 32 ods. 1 ZVO písm. e) a f) a neexistuje u nich dôvod na vylúčenie podľa § 40 ods. 6 písm. f) ZVO, ktorí sú zapísaní v registri partnerov verejného sektora, podľa podmienok a požiadaviek zákona č. 315/2016 Z. z. o registri partnerov verejného sektora a o zmene a doplnení niektorých zákonov počas celého obdobia trvania tejto zmluvy. Identifikácia subdodávateľov, predmet a rozsah ich subdodávok je uvedená v Prílohe č. 3 tejto Zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Zhotoviteľ je povinný bezodkladne oznámiť Objednávateľovi akúkoľvek zmenu údajov o subdodávateľovi. Zhotoviteľ je povinný bezodkladne oznámiť objednávateľovi zmenu subdodávateľa a údaje podľa predchádzajúceho bodu 2.
4. Zhotoviteľ je povinný pred začatím plnenia predmetu Zmluvy zabezpečiť, aby subdodávateľ preukázal objednávateľovi splnenie podmienok účasti podľa § 32 ods. 1 písm. e) a f) ZVO v lehote 5 pracovných dní odo dňa podpisu tejto Zmluvy oboma zmluvnými stranami, ak tak nebolo urobené skôr. Zhotoviteľ je povinný návrh nového subdodávateľa doručiť Objednávateľovi do 5 pracovných dní odo dňa doručenia žiadosti. V prípade, že subdodávateľ nepreukáže v uvedenej lehote splnenie podmienky účasti podľa § 32 ods. 1 ZVO písm e), plnenie podielu predmetu zmluvy nie je oprávnený zabezpečiť a za riadne plnenie podielu predmetu Zmluvy, ktorý mal zabezpečiť tento subdodávateľ, je zodpovedný Zhotoviteľ, v zmysle jeho ponuky a tejto Zmluvy.
5. Zapísanie subdodávateľov v registri partnerov verejného sektora overuje Objednávateľ v informačnom systéme - Register partnerov verejného sektora. Údaje zapísané v registri, nie je podľa § 3 ods. 2 zákona č. 315/2016 Z. z., potrebné pred orgánmi verejnej moci preukazovať.
6. Pri plnení predmetu zmluvy subdodávateľom má Zhotoviteľ zodpovednosť akoby predmet Zmluvy plnil sám.
7. K zadaniu určitého podielu predmetu Zmluvy subdodávateľovi, neuvedeného v Prílohe č. 2 tejto Zmluvy alebo k zmene subdodávateľa uvedeného v Prílohe č. 2 Zmluvy počas plnenia predmetu tejto Zmluvy môže dôjsť len na základe písomného dodatku k tejto Zmluve, podpísaného oboma Zmluvnými stranami, neoddeliteľnou prílohou ktorého bude preukázanie, že subdodávateľ spĺňa podmienky uvedené v § 32 ods.1 písm. e) a f) ZVO a neexistujú u neho dôvody na vylúčenie podľa § 40 ods. 6 písm. f) ZVO a overenie zapísania subdodávateľa v registri partnerov verejného sektora zo strany Objednávateľa, podľa podmienok zákona č. 315/2016 Z. z., pred podpisom takéhoto dodatku k Zmluve.

**Článok X**

**Ukončenie zmluvného vzťahu**

Zmluvný vzťah založený Zmluvou skončí vykonaním Diela a odpísaním ceny za Dielo z účtu Objednávateľa. Tým nie sú dotknuté ustanovenia článku VII, článku VIII a článku X Zmluvy.

Zmluvný vzťah založený Zmluvou možno ukončiť aj:

* + 1. písomnou dohodou Zmluvných strán;
    2. jednostranným odstúpením od Zmluvy podľa ods. 3 a ods. 4 tohto článku Zmluvy.
  1. Objednávateľ je oprávnený odstúpiť od Zmluvy ak:
     1. Zhotoviteľ neplní kvalitatívno – technické parametre a podmienky zhotovovania Diela určené všeobecne záväznými právnymi predpismi a/alebo touto Zmluvou;
     2. je Zhotoviteľ v omeškaní s termínom vykonania Diela o viac ako 7 kalendárnych dní alebo je zjavné, že nedodrží termín ukončenia Diela;
     3. Zhotoviteľ aj napriek upozorneniu Objednávateľa pokračuje vo vadnom plnení, alebo ak aj napriek upozorneniu v dohodnutej lehote určenej na odstránenie vady, vadu neodstránil. V rozsahu vadného plnenia nie je Objednávateľ povinný vykonať úhradu ceny Diela a až do jeho odstránenia nie je v omeškaní s platením ceny Diela;
     4. Zhotoviteľ nezačne v dohodnutej lehote práce na Diele alebo bez dôvodu na strane Objednávateľa preruší práce na viac ako 7 kalendárnych dní;
     5. Zhotoviteľ opakovane pri vykonávaní Diela porušuje rôzne povinnosti, ktoré mu vyplývajú zo Zmluvy. Za opakované porušovanie povinností bude na účely Zmluvy považované, ak Objednávateľ upozornil Zhotoviteľa na porušovanie povinnosti (rovnakej alebo inej) uvedenej v Zmluve minimálne dvakrát počas trvania platnosti Zmluvy;
     6. Objednávateľ si vyhradzuje právo bez akýchkoľvek sankcií odstúpiť od zmluvy so Zhotoviteľom v prípade, kedy výsledky administratívnej finančnej kontroly poskytovateľa nenávratného finančného príspevku v súlade so zmluvou o poskytnutí NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
     7. ak Zhotoviteľ nebol v čase uzavretia zmluvy zapísaný v registri partnerov verejného sektora alebo
     8. ak bolo právoplatne rozhodnuté o výmaze Zhotoviteľa z registra z registra partnerov verejného sektora podľa príslušných ustanovení zákona č. 315/2016 Z. z. v platnom znení alebo ak mu bol právoplatne uložený zákaz účasti podľa § 182 ods. 3 písm. b) a c) ZVO,
     9. ak subdodávateľ v kontexte § 11 ods. 1 ZVO a § 2 ods. 1 písm. a) bod 7 zákona č. 315/2016 Z. z. v platnom znení nebol v čase uzavretia zmluvy zapísaný v registri partnerov verejného sektora alebo bolo právoplatne rozhodnuté o jeho výmaze z tohto registra
  2. Následky odstúpenia od Zmluvy sa riadia príslušnými ustanoveniami Obchodného zákonníka. Odstúpenie od Zmluvy nadobúda účinnosť dňom doručenia písomného odstúpenia od Zmluvy druhej Zmluvnej strane.

**Článok X**

**Výmena informácií**

1. Každá zo Zmluvných strán sa zaväzuje oznámiť druhej Zmluvnej strane všetky údaje a informácie potrebné na uplatnenie všetkých práv vyplývajúcich zo Zmluvy.

**2.** Pre potreby komunikácie vo veciach technických udáva Objednávateľ nasledovné údaje:

meno a priezvisko: .........................

mobil: .........................

e-mail: .........................

**3.** Pre potreby komunikácie vo veciach technických udáva Zhotoviteľ nasledovné údaje:

meno a priezvisko: .........................

mobil: .........................

e-mail: .........................

**4.** V prípade akejkoľvek zmeny údajov uvedených v ods. 2 a 3 tohto článku Zmluvy sa príslušná Zmluvná strana zaväzuje bezodkladne informovať druhú Zmluvnú stranu.

**Článok XI**

**Všeobecné a záverečné ustanovenia**

1. Zmluvné strany sa dohodli, že v zmysle ust. článku 3 Nariadenia Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné vzťahy (Rím I), si ako rozhodný pre úpravu vzťahov vyplývajúcich zo Zmluvy volia právny poriadok Slovenskej republiky.
2. Zmena Zmluvy je možná len písomnou dohodou Zmluvných strán, formou očíslovaného dodatku. V otázkach neupravených Zmluvou platia ustanovenia Obchodného zákonníka, ostatných všeobecne záväzných právnych predpisov a cenovej ponuky Zhotoviteľa. Predchádzajúce dojednania Zmluvných strán týkajúce sa predmetu Zmluvy strácajú platnosť dňom nadobudnutia účinnosti Zmluvy.
3. Zmluvné strany sa dohodli, že povinnosť doručiť písomnosť podľa Zmluvy sa považuje v konkrétnom prípade za splnenú dňom prevzatia písomnosti alebo odmietnutím túto písomnosť pre­vziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zá­sielky); pre doručovanie sú rozhodné sídla Zmluvných strán zapísané v príslušnom Obchodnom registri, ak si Zmluvné strany písomne neoznámia iné adresy na doručovanie.
4. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhého účastníka Zmluvy.
5. Zhotoviteľ sa zaväzuje strpieť výkon kontroly/auditu, overovania súvisiaceho s dodávaným tovarom, službami a stavebnými prácami t. j. s dodaním predmetu zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má nadobúdateľ uzavretú s poskytovateľom nenávratného finančného príspevku t. j. do uplynutia lehôt podľa článku 7 odsek 7.2 zmluvy o poskytnutí NFP a to oprávnenými osobami na výkon tejto kontroly/auditu/overovania a poskytnúť im všetku potrebnú súčinnosť.

Oprávnenými osobami na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ

Zhotoviteľ je povinný tento záväzok kontrahovať aj v zmluvách so svojimi subdodávateľmi.

Za účelom realizácie oprávnenosti výdavkov, monitoringu a dokumentácie realizácie plnenia podľa tejto zmluvy je objednávateľ oprávnený bezodplatne požadovať od zhotoviteľa predloženie dokumentácie o vykonaní jednotlivých bodov predmetu zmluvy počas platnosti a účinnosti tejto zmluvy.

1. Ak niektoré ustanovenia Zmluvy nie sú celkom alebo sčasti účinné alebo neskôr stratia účin­nosť, nie je tým dotknutá účinnosť ostatných ustanove­ní. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmys­lu a účelu Zmluvy, pokiaľ pri jej uzatváraní Zmluvné strany túto otázku brali do úvahy.
2. Zmluva je vyhotovená v štyroch rovnopisoch, po dvoch pre každú zo Zmluvných strán.
3. Zmluvné strany vyhlasujú, že si Zmluvu prečíta­li, jej obsahu porozumeli a na znak toho, že obsah Zmluvy zod­pove­dá ich sku­točnej a slobodnej vôli, ju podpísali.
4. Zmluva nadobudne platnosť dňom jej podpisu oboma zmluvnými stranami a účinnosť po splnení odkladacej podmienky, ktorá spočíva v tom, že dôjde k:
   1. predloženiu žiadosti o poskytnutie NFP na predmet zákazky a
   2. odoslaniu jednostranného písomného oznámenia o nadobudnutí účinnosti zmluvy Objednávateľom Zhotoviteľovi.

V dňa ...........................

**Objednávateľ: Zhotoviteľ:**

Embraco Slovakia s.r.o.

|  |  |  |
| --- | --- | --- |
| Marcelo Borba  konateľ |  |  |

**Prílohy:**

Príloha č. 1 – Technická špecifikácia

Príloha č. 2 – Cenová ponuka – predloží víťazný uchádzač

Príloha č. 3 - Zoznam subdodávateľov – predloží víťazný uchádzač

Príloha č. 4 - Fotokópia potvrdenia o uzatvorení platnej a účinnej poistnej zmluvy Zhotoviteľa – predloží iba úspešný uchádzač v rámci poskytnutia súčinnosti ku podpisu zmluvy

Príloha č. 5 – Harmonogram – predloží víťazný uchádzač do 15 dní po obdržaní objednávky